ການປະກາດປິດ ເຂດອຸດສາຫະກຳ Kaesong ​​ເທົ່າກັບ ການປະກາດ ສົງຄາມ
ເກົາຫຼີ​ເໜືອ ​ໄດ້​ສັ່ງ​ໃຫ້ ​ຊາວເກົາຫຼີ​​ໃຕ້ທັງ​ໝົດ ອອກ​ໄປຈາ​ກ​ເຂດ ອຸດສາຫະກຳ Kaesong ​​ໂດຍ​ກ່າວ​ວ່າ ຕົນ​ຈະ​ຍຶດ​ເອົາ​ອຸບປະກອນ ​ແລະ​​ເຄື່ອງ​ໃຊ້ຂອງ​ສອຍ​ຕ່າງໆ ​ທີ່​ປະ​ຖີ້ມ​ໄວ້.
ເກົາຫຼີເໜືອກ່າວວ່າ ການຕັດສິນໃຈຂອງເກົາຫຼີໃຕ້ ທີ່ຈະໂຈະ ການປະຕິດບັດງານຂອງຕົນ ຢູ່ທີ່ເຂດອຸດສາຫະກຳຮ່ວມນັ້ນ ແມ່ນເທົ່າກັບ “ເປັນການປະກາດສົງຄາມ ” ຄະນະກຳມະການທ້ອນໂຮມເກົາຫຼີດ້ວຍຄວາມສັນຕິຂອງເກົາຫຼີ ເໜືອ ໄດ້ອອກຄຳເຕືອນສະ ບັບນຶ່ງໃນວັນພະຫັດມື້ນີ້ວ່າ ການ ຕອບໂຕ້ຂອງຕົນ ຕໍ່ການຕັດສິນໃຈຂອງເກົາຫຼີໃຕ້ ໃນວັນພຸດ ວານນີ້ ທີ່ຈະປິດການປະຕິດບັດງານໃນເຂດອຸດສາຫະກຳຮ່ວມ Kaesong ທີ່ຕັ້ງຢູ່ປະມານ 10 ກິໂລແມັດ ຫ່າງຊາຍແດນນັ້ນ ພວກພະນັກງານເກົາຫຼີໃຕ້ ເລີ້ມຂົນຍ້າຍອຸບປະກອນຕ່າງໆ ອອກຈາກເຂດ Kaesong ໃນເຊົ້າວັນພະຫັດມື້ນີ້ ກ່ອນ Pyongyang ອອກຄຳເຕືອນ ເກົາຫຼີເໜືອ ໄດ້ສັ່ງໃຫ້ຊາວເກົາຫຼີໃຕ້ທັງໝົດ ອອກໄປຈາກເຂດອຸດສາຫະກຳ Kaesong ໂດຍກ່າວວ່າ ຕົນຈະຍຶດເອົາອຸບປະກອນ ແລະເຄື່ອງໃຊ້ຂອງສອຍຕ່າງໆທີ່ປະຖີ້ມໄວ້ ແລະຈະປະກາດໃຫ້ເຂດດັ່ງກ່າວກາຍເປັນເຂດທະຫານ ພ້ອມນີ້ ເກົາຫຼີເໜືອຍັງໄດ້ກ່າວວ່າ ຕົນຈະຕັດການຕິດຕໍ່ທາງຫະຫານກັບ ໂຊລ ຊຶ່ງຮວມທັງສາຍດ່ວນທີ່ບ້ານ Panmunjom ນຳ ໂຄສົກຂອງກະຊວງປ້ອງກັນປະເທດເກົາຫຼີໃຕ້ ທ່ານ Sang Gyun ກ່າວວ່າ ເກົາຫຼີໃຕ້ ກ່າວວ່າ ການໂຈະການປະຕິບັດທີ່ເຂດອຸດສາຫະກຳ ຮ່ວມ Kaesong ນັ້ນແມ່ນເພື່ອປ້ອງກັນບໍ່ໃຫ້ Pyongyang ນຳໃຊ້ຜົນກຳໄລຈາກການອຸດສາຫະກຳຮ່ວມນີ້ ເພື່ອການພັດ ທະນາໂຄງການນິວເຄລຍແລະໂຄງການລູກສອນໄປຂອງຕົນ ເກົາຫຼີເໜືອ ໄດ້ທົດລອງ ຍິງລູກສອນໄຟໄລຍະໄກໃນວັນອາທິດ ແລ້ວນີ້ ແລະໄດ້ນຳເອົາໃນອັນທີ່ເກົາຫລີເໜືອເອີ້ນວ່າ ຂຶ້ນສູ່ວົງໂຄຈອນ ບໍ່ເທົ່າໃດສັບປະດາຫຼັງຈາກທີ່ເກົາຫລີເໜືອໄດ້ທົດລອງນິວເຄລຍຄັ້ງທີ 4